cyanic-selkie/wikianc huggingface dataset:
Jalkapallon nuorten maailmanmestaruuskilpailut 2003
Turnaukseen osallistui 24 joukkuetta, jotka pelasivat ensin kuudessa neljän joukkueen alkulohkossa. Jatkoon pääsivät kunkin lohkon kaksi parasta sekä neljä parasta lohkokolmosta, ja tämän jälkeen jatkettiin cup-systeemillä.
Mestaruuden voitti Brasilia. Se voitti Abu Dhabissa pelatussa loppuottelussa Espanjan 1–0. Loppuottelun ainoan maalin teki Fernandinho. Pronssille sijoittui Kolumbia, joka voitti pronssiottelussa Argentiinan 2–1.
Willy Rampf
Willy Rampf (s. 20. kesäkuuta 1953 Fraunberg, Baijeri, Saksa) on Volkswagen Motorsportin tekninen johtaja ja Formula 1 -talli BMW Sauberin entinen tekninen johtaja.
Hän aloitti Sauberin työntekijänä. Rampf houkuteltiin uuden tallin insinööriksi Etelä-Afrikan GP:hen ja puoli vuotta myöhemmin hän allekirjoitti sopimuksen Sauberin kanssa. Rampf työskenteli Sauberin ja BMW Sauberin tallin teknisellä osastolla vuoteen 2010 asti, jolloin James Key korvasi hänet. Vuonna 2021 hänestä tuli Williams -tallin tekninen neuvonantaja.
Hän on suunnitellut BMW Sauberin F1.06 -auton. Hän osallistui myös Volkswagen Polo R WRC -auton kehitystyöhön.
Enrico Faccini
Enrico Faccini (s. 2. maaliskuuta 1962) on italialainen sarjakuvapiirtäjä, joka tunnetaan varsinkin Aku Ankan piirtäjänä.
Faccini syntyi Santa Margherita Liguressa Italiassa. Enrico Faccini on myös käsikirjoittanut joitakin sarjakuvia, esimerkiksi Unelmatyö (Aku Ankan taskukirja 336) ja Kaukovalo (Roope-setä 403) ovat Enricon käsikirjoittamia ja piirtämiä.
Theodor Billroth
Elämä
Billroth omistautui myös musiikille. Hän soitti pianoa ja viulua, ja hän oli Brahmsin läheinen ystävä ja ihailija. Monet tämän sävellyksistään esitettiin Billrothin kotonaan yksityisesti ennen niiden julkaisemista. Hänen teoksensa musiikin fysiologiasta (Wer ist musikalisch?) julkaistiin hänen kuolemansa jälkeen.
Kirurgian edistäminen
Billroth oli yksi aikansa merkittävimmistä kirurgeista. Häntä pidettiin taitavana ja kekseliäänä operaatioissaan ja hän sai nimityksen "suurten aloitteiden kirurgi". Hän oli erityisen kiinnostunut sotilaskirurgiasta, ja Saksan ja Ranskan sodan (1870-1871) aikana hän ilmoittautui vapaaehtoiseksi palvelemaan Mannheimin ja Weissenburgin sairaaloissa. Hänen ponnistelunsa paransivat sodassa haavoittuneiden kuljetus- ja hoitojärjestelyjä, ja puheessaan vuonna 1891 hän vaati parantamaan ambulanssijärjestelmää ja huomautti, että savuttoman ruudin käyttö ja nykyaikaisen sodankäynnin aseiden suurempi tarkkuus lisäävät haavoittuneiden määrää, minkä vuoksi haavoittuneiden poistamiseksi taistelukentältä on luotava tehokkaampia keinoja. Hän kirjoitti lukuisia lääketieteellisiä aiheita käsitteleviä artikkeleita ja kirjoja. Hänen teoksestaan Allgemeine chirurgische Pathologie and Therapie (1863) julkaistiin useita painoksia, ja se käännettiin monille kielille. Sitä käytettiin Suomessakin kirurgian oppikirjana.
Gandamia
Gandamia on maalaiskunta Moptin alueen Douentzan piirissä Malissa. Sen keskuspaikka Kikara sijaitsee Dyoundé- eli Gandamiavuorten pohjoispuolella 35 kilometriä Douentzasta koilliseen. Kunnassa on 7 200 asukasta (vuonna 2009).
Kuntaan kuuluu seitsemän kylää ja yksi paimentolaisryhmä. Asukkaista 57 % on fulbeja, 40 % songhaita ja 3 % osan vuodesta paimentolaisina eläviä tuaregeja. Vallitseva uskonto on islam.
Paikallisia elinkeinoja ovat maanviljely, karjanhoito, keräily, käsityöammatit ja pienimuotoinen kaupankäynti. Kikarassa pidetään viikoittaiset markkinat.
Kunnan läpi kulkee Douentzasta Bambara Maoudén kautta Timbuktuun johtava maantie RN39. Palveluihin kuuluvat koulut ja terveysasema.
Aleksi Sihvonen
Aleksi Sihvonen (s. 2. huhtikuuta 1984 ) on suomalaisen Northerin ja Medicatedin murinalaulaja. Hän oli aiemmin Imperanon-yhtyeen laulaja ja kitaristi. Hän lopetti kitaran soiton vuonna 2006.
Messerschmitt P.1106
Messerschmitt P.1106 oli suunnitteluasteelle jäänyt saksalainen yksimoottorinen suihkuhävittäjä.
Kehitys
Konetyyppi kehitettiin samaan aikaan Messerschmitt P.1101:n kanssa, jolloin yritettiin kehittää parasta aerodynaamista ulkomuotoa yksimoottoriselle hävittäjälle.
Tekniset ratkaisut
P.1106:n muoto ei vastannut tavanomaista hävittäjää. Ohjaamo sijaitsi peräsimen kyljessä ja moottori etummaisena. Suihkumoottorin suihkuputki sijaitsi myös rungon keskellä, mikä oli myös hyvin epätavallista. Koneen myöhemmissä versioissa ohjaamo oli siirretty takaa eteen. Ensimmäisten versioiden aseistukseksi oli suunniteltu kahta 30 millimetrin MK 108 -tykkiä suihkumoottorin ilmanottoaukon yläpuolelle.
Galli (täsmennyssivu)
Galli voi tarkoittaa ainakin seuraavia:
Lehdistönvapaus
400px|thumb|right|Maailman lehdistönvapauden indeksi 2022 ([[Toimittajat ilman rajoja) ]] Lehdistönvapaus tarkoittaa tiedotusvälineiden oikeutta julkaista ja levittää tietoa ja mielipiteitä ilman valtion sensuuria tai valtion ja esivallan painostusta. Lehdistönvapaus koskee lehdistöä ja kustantamoja sekä televisio- ja Internet-julkaisijoita.
Merkitys
Lehdistönvapaus edistää kansalaisyhteiskuntaa ja demokratiaa sekä takaa yksilönoikeuksien ja kansanvaltaisen politiikan toteutumisen. Vapaa lehdistö varmistaa sen, että kansalaiset saavat asioista tietoa sekä sen, että hallitus vastaa kansalaisten tarpeisiin eikä väärinkäytä valtaansa tai loukkaa kansalaistensa oikeuksia.
Lehdistönvapaus nähdään demokratian kulmakivenä, ja se on tunnustettu useimpien maiden perustuslaissa. Lehdistöä onkin sanottu neljänneksi valtiomahdiksi Montesquieun vallan kolmijako-opin mukaan.
Rajoittaminen
Valtio voi rajoittaa lehdistönvapautta sensuurilla, painostamalla journalisteja ja uutismedioiden työntekijöitä, tai yrittämällä säännöstellä uutismediaa. Tällaiset toimet estävät mediaa raportoimasta vapaasti poliittisista, taloudellisista ja muista yleisistä asioista.
Lehdistönvapautta rajoittavat myös esimerkiksi kunnianloukkausta, epäsiveellisyyttä ja kansallista turvallisuutta koskevat lait. Kunnianloukkausta rajoittavat lait ovat lievempiä julkisuuden henkilöön tai valtion viranomaisiin kohdistuvan kriitikin kohdalla, sillä oikeus arvostella viranomaisia nähdään vapaan ja demokraattisen poliittisen järjestelmän yhtenä perustana.
Vaarantuminen
Kansalaisten luottamus mediaan on kyselytutkimusten perusteella laskenut voimakkaasti 1980-luvulta nykypäivään. Esimerkiksi Yhdysvalloissa vuonna 2016 vain joka viides sanoo luottavansa mediaan paljon, ja myös Euroopassa luottamus mediaan on laskenut. Median luotettavuuskuvan heikentymisen on katsottu vaarantavan paitsi demokratian, myös lehdistönvapauden sitä kautta, että jos kansalaiset eivät enää halua puolustaa epäluotettavaksi katsomansa lehdistön vapautta, myöskään hallitukset eivät koe tarvetta siihen.
Lehdistönvapautta suojelemaan ja edistämään on perustettu ei-valtiollisia järjestöjä. Vuonna 2016 tällaisia järjestöjä oli maailmalla 40. Jotkin niistä edustavat etupäässä liike-elämän tai journalistijärjestöjen etuja. Toiset niistä keskittyvät ihmisoikeusrikkomuksiin, etenkin ilmaisunvapauden ja lehdistönvapauden rajoittamiseen.
Julistuksissa ja sopimuksissa
Lehdistönvapauden juuret ovat klassisessa liberalismissa. Maailman ensimmäinen julistus lehdistönvapaudesta annettiin Ruotsissa (ja siten myös Suomessa) vuonna 1766, paljolti Anders Chydeniuksen valtiopäivätyön ansiosta.
YK:n ihmisoikeuksien yleismaailmallisen julistuksen 19. artiklan on katsottu tunnustavan lehdistönvapauden. Artiklassa todetaan: ”Jokaisella on oikeus – – rajoista riippumatta hankkia, vastaanottaa ja levittää tietoja kaikkien tiedotusvälineiden kautta.” Tämä artikla ei tosin viittaa suoraan lehdistön oikeuksiin, vaan ainoastaan yksilöiden oikeuksiin. Kansalaisoikeuksia ja poliittisia oikeuksia koskevan kansainvälisen yleissopimuksen 19. artikla viittaa samaan oikeuteen. 1990-luvulla Unesco julkaisi sarjan julistuksia, joissa edistetään itsenäistä ja moniarvoista mediaa Afrikassa, Aasiassa, arabimaailmassa ja Latinalaisessa Amerikassa, sekä todetaan lehdistönvapauden olevan oleellinen ja jakamaton osa ilmaisunvapautta sekä demokratian kulmakivi.
Maittain
Kansainvälinen Toimittajat ilman rajoja -järjestö (RSF) ylläpitää viisiportaista indeksiä, jossa se arvioi lehdistönvapauden tilaa maailman eri maissa ja eri alueilla. Indeksi ottaa huomioon journalistien vapauden valita, tuottaa ja levittää uutisia ilman poliittista, taloudellista ja sosiokulttuurista puuttumista sekä ilman uhkaa heidän turvallisuudelleen. Kunkin maan indeksi on laskettu väärinkäytöstapausten ja kyselytutkimusten pohjalta.
Järjestön indeksissä vuodelta 2022 lehdistönvapaus toteutuu parhaiten Norjassa, Tanskassa ja Ruotsissa. Yhdessäkään Euroopan unionin maassa lehdistönvapauden tila ei järjestön mukaan ole vakava. Huonoin tilanne on monessa Aasian maassa sekä muutamassa Afrikan ja Latinalaisen Amerikan maassa. Vuoden 2022 vertailussa parhaaseen kategoriaan ylsi vain kahdeksan valtiota, mikä oli vähiten koko mittauksen historian aikana 20 vuoteen. RSF:n mukaan median valjastaminen valtioiden propagandakanavaksi konfliktien aikana sekä itsenäisen median tukahduttaminen ovat joissain maissa johtaneet voimakkaaseen polarisoitumiseen, mikä heikentää demokratiaa.
Lainsäädäntö
Suomen perustuslaki takaa kansalaisille oikeuden "ilmaista, julkistaa ja vastaanottaa tietoja, mielipiteitä ja muita viestejä kenenkään ennakolta estämättä". Lehdistönvapauden määrittää tarkemmin laki sananvapauden käyttämisestä joukkoviestinnässä, joka sisältää mm. säädökset toimittajan vastuusta, oikeudesta vastineeseen ja oikaisuun sekä lähdesuojasta.
Tilanne
Vuonna 2016 Toimittajat ilman rajoja -järjestö arvioi Suomen lehdistönvapaustilanteen maailman parhaaksi kahdeksatta kertaa peräkkäin. Raportissa vertailtiin muun muassa 180:n maan median mahdollisuuksia toimia itsenäisesti, millaista lainsäädäntöä mediaan kohdistetaan, sekä toimittajien riippumattomuuden ja turvallisuuden ylläpitämistä. Sen jälkeen Suomi putosi kahdeksi vuodeksi, mutta nousi vuonna 2019 toiselle tilalle. Vuoden 2022 listauksessa Suomi putosi kuitenkin viidenneksi. Syyksi on esitetty useita tekijöitä, muun muassa syytteet, jotka kolme Helsingin Sanomien toimittajaa sai Puolustusvoimien salaisten paperien julkaisemisesta ja median taloudellinen keskittyminen. Toisaalta indeksin kriteerejä on uudistettu eivätkä ne ole täysin vertailukelpoisia aiempiin vuosiin.
James Watt
James Watt (19. tammikuuta 1736 Greenock, Skotlanti – 19. elokuuta 1819 Handsworth, Birmingham, Yhdistynyt kuningaskunta) oli skotlantilainen matemaatikko ja insinööri. Hänen höyrykoneeseen tekemänsä parannukset olivat oleellinen osa teollisessa vallankumouksessa.
Watt syntyi Skotlannissa mutta asui ja työskenteli Birminghamissa, Englannissa. Hän perusti yhdessä birminghamilaisen Matthew Boultonin kanssa yhtiön, joka patentoi höyrykoneen 1784. Siitä tuli taloudellinen menestys.
Lapsena Watt sairasteli paljon, jonka takia hänen vanhempansa opettivat häntä kotona. Huonon kuntonsa vuoksi Watt lähti opiskelemaan Lontooseen hienomekaniikkaa.
Watt otti keskipakosäätimen käyttöön höyrykoneessa: Nyt höyrykoneen tehoa voitiin hallita. Hän kehitti kampimekanismin, joilla edestakainen liike voitiin muuttaa pyöriväksi liikkeeksi. Hän lisäsi höyrykoneeseen ulkoisen lauhduttimen, joka lisäsi koneen hyötysuhdetta merkittävästi. Hän otti myös käyttöön tehon yksikkönä hevosvoiman. Tehon SI-yksikkö, watti, on nimetty James Wattin mukaan.
Watt oli Lunar societyn keskeisiä henkilöitä. James Wattin keksintö höyrykone oli merkittävä muun muassa teollistumiselle. pienoiskuva|vasen|Wattin höyrykoneen pienoismalli.
Nasida Ria
Nasida Ria on yhdeksän naisen muodostama indonesialainen qasidah modern -yhtye Semarangista, Keski-Jaavalta. Yhtye on perustettu vuonna 1975 ja tullut kansainvälisesti tunnetuksi levystä Keadilan (1994). Kokoonpanoa johtaa H. Mudrikah Zain.
Kari Peitsamo & Straight Perverts
Kari Peitsamo & Straight Perverts oli Kari Peitsamon johtama yhtye, joka toimi vuonna 2010. Yhtyeen musiikki oli kuunneltavissa Kari Peitsamon kotisivulla jo ennen levyn julkaisua, jonka vuoksi Peitsamon tuolloinen levy-yhtiö Rocket Records ei suostunut sitä julkaisemaan. Suomen Maaseutumusiikkiyhdistys julkaisi levyn marraskuussa 2010 yhtyeen jo hajottua. Yhtyeessä soitti Peitsamon lisäksi Naked-yhtyeen muusikoita.
Jussijärvi (Orivesi)
Jussijärvi on Pirkanmaalla Oriveden Längelmäen Maunuksen lähellä sijaitseva järvi.
Maantietoa
Järven pinta-ala on 1,7 hehtaaria ja se on 250 metriä pitkä ja 100 metriä leveä. Se sijaitsee Juupajoen itäpuolella ja Längelmäen pohjoispuolella olevalla mäkisellä ylänköalueella mäkien välisessä painaumassa. Järvellä ei ole kartan mukaan saaria ja se on autio. Sen rantaviivan pituus on 550 metriä ja sen rannat ovat metsämaata. Järven länsipuolelle tulee metsäautotie ja pohjoispuolen ohittaa toinen metsäautotie Äväntäjärveltä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 143 metriä mpy. Järveen ei tule ojia ja sillä on lyhyt laskuoja viereiseen painanteeseen.
Deaf School
Deaf School oli 1970-luvulla Liverpoolissa toiminut brittiläinen yhtye, jonka tyylissä oli piirteitä pub rockista, punkista ja taiderockista.
Deaf School julkaisi viimeisen studioalbuminsa vuonna 1978. Se on sen jälkeen palaillut satunnaisesti yhteen esiintymään. Vuonna 1988 ilmestyi livelevy 2nd Coming: Liverpool '88 ja vuonna 2003 kokoelma What a Way to End It All: The Anthology.
Deaf Schoolin laulajana toimi Bette Bright (oikealta nimeltään Anne Martin), joka lähti yhtyeen hajoamisen jälkeen soolouralle.
Djaptodji
Djaptodji (myös Diaptodji) on maalaiskunta Moptin alueen Douentzan piirissä Malissa. Sen keskuspaikka N’Gouma sijaitsee Nigerjoen tulvajärven rannalla sata kilometriä Douentzasta luoteeseen. Kunnassa on 36 300 asukasta (vuonna 2009).
Djaptodjin kunnan pinta-ala on 3 252 neliökilometriä. Se rajoittuu etelässä Douentzan piirin Gandamian, Koraroun ja Dangol-Borén, lännessä Moptin piirin Korombanan, pohjoisessa Timbuktun alueen Niafunkén piirin Fittougan ja idässä Gourma-Rharousin piirin Bambara Maoudén kuntiin. Seutu kuuluu Sahelin vyöhykkeeseen. Nigerjoen haara Koli-Koli ruokkii kahta suurta järveä, Aougoundoua ja Niangayea.
Kuntaan kuuluu 62 kylää ja paimentolaisryhmää. Asukkaiden enemmistö on fulbeja. Heidän lisäkseen kunnassa asuu bambaroita, songhaita, tuaregeja ja bozoja.
Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Markkinapaikkoja ovat N’Gouma, Kanioumé ja Taakouti. Kunnan liikenneyhteydet ovat heikot. Kuivana aikana voidaan ajaa kuorma- tai maastoautolla Douentzaan, Boréen, Korientzéen ja Bambara Maoundéen.
Taitoluistelun Suomen-mestaruuskilpailut 1910
Suomen taitoluistelumestaruudesta kilpailtiin Helsingissä 6. maaliskuuta 1910. Ohjelmassa oli vain miesten kilpailu, joka järjestettiin toisen kerran. Aiemmin mestaruudesta oli kilpailtu vuonna 1908. Mestaruuden voitti HSK:ta edustanut Walter Jakobsson.
Miehet
<br style="clear:both;"/>
Aidatrumpetti
Aidatrumpetti on nykyaikainen nimitys erityiselle trumpettityypille, joka kehitettiin Giuseppe Verdin säveltämää, muinaiseen Egyptiin sijoittuvaa Aida-oopperaa varten. Soittimen oikea nimi on tromba egiziana eli egyptiläinen trumpetti. Aidatrumpetit ovat merkittävässä roolissa Aidan toisen näytöksen marssikohtauksessa (Gloria all'Egitto) sekä aivan saman näytöksen lopussa. Oopperassa aidatrumpetteja tarvitaan kuusi kappaletta: kolme as-vireistä ja kolme h-vireistä. Aidatrumpetissa on vain yksi, kokosävelaskelen viritystä laskeva venttiili, ja sen putken pituus ja ääniala ovat lähellä nykyaikaisen b-trumpetin äänialaa, johon verrattuna as-vireinen aidatrumpetti soi kokosävelaskelta alempaa ja h-vireinen puoli sävelaskelta ylempää. Ulkomitoiltaan soitin on tavallista trumpettia paljon pidempi, sillä putki on täysin suora, venttiiliputkea lukuun ottamatta.
Alun perin Verdillä oli ajatuksena käyttää puolet pidempiä, venttiilittömiä luonnontrumpetteja, mutta tästä ajatuksesta luovuttiin näyttämön tilanpuutteen ja pitkän luonnontorven epävarman soitettavuuden vuoksi. Puolta lyhyemmällä putkella voidaan käyttää oktaavia alempana, mutta harvemmassa olevia yläsävelsarjan säveliä, jolloin venttiilin avulla saadaan yläsävelsarjasta tällöin puuttuvat sävelet. Aidan tromba egiziana -osuudet ovat kuitenkin siten sävelletyt, että ne voitaisiin luonnontrumpetillakin soittaa.
Kotilokuku
Koko ja ulkonäkö
Linnun pituus oli 50–55 cm. Se oli yläpuolelta tummansininen, rinnasta valkoinen ja vatsasta oranssi. Jalat olivat pitkähköt, nokka vahva ja sininen pyrstö oli pitkä.
Elinympäristö
Nosy Borahan alkuperäinen sademetsä.
Lisääntyminen
Kotilokuku ei ollut pesäloinen kuten useimmat muut käkilinnut, vaan pesi ilmeisesti itse rakentamaansa pesään.
Ravinto
Kotilot, mistä laji on saanut nimensä useilla kielillä.
WWE
WWE, Inc. on yhdysvaltalainen showpainiorganisaatio, joka aloitti toimintansa itsenäisesti vuonna 1963 nimellä World Wide Wrestling Federation (WWWF) erottuaan johtavasta painiliigasta National Wrestling Alliancesta (NWA) Vincent J. McMahonin johdolla. Tätä ennen WWE tunnettiin nimellä NWA: Capitol Wrestling Federation (NWA: CWF). Vuonna 2005 World Wrestling Entertainment muutti pääkonttorinsa Connecticutin osavaltion Stamford-kaupunkiin. Vuonna 2023 WWE solmi sopimuksen Endeavor Group Holdingsin kanssa, jossa se sulautuisi Ultimate Fighting Championshipin (UFC) emoyhtiöön Zuffaan ja muodostaisivat uuden TKO Group Holdings-yhtiön, josta Endeavor omistaisi enemmistön. Uudessa yhtiössä McMahon jatkaa yksikön pääjohtajana sekä WWE:n toimitusjohtaja Nick Khan ja UFC:n Dana White
WWWF:n nousukausi alkoi 1970-luvun lopulla, ja yhdistys muutti nimensä World Wrestling Federationiksi. Pörssiin yhtiö kirjautui vuonna 1999 nimellä World Wrestling Federation Entertainment (WWFE). Vuonna 2002 yhtiön nimi muuttui jälleen toiseksi, tällä kertaa World Wrestling Entertainmentiksi (WWE) Maailman luonnonsäätiön (World Wide Fund for Nature) nostaman syytteen johdosta. Vuodesta 2011 eteenpäin yritys on brändännyt itseään pelkillä alkukirjaimilla WWE, vaikka vaikka virallinen nimi ei ole muuttunut sitten vuoden 2002 jälkeen.
WWE esittää joka viikko lukuisia viikoittaista showpainiohjelmia. Maanantaisin esitetään suorana Monday Night RAW, keskiviikkoisin WWE NXT, perjantaisin Smackdown. Vuonna 2002 RAW ja SmackDown erotettiin toisistaan siten, että molemmat ohjelmat saivat omat painijansa ja mestaruutensa. Tätä ennen RAW’ssa ja SmackDownissa nähtiin samoja painijoita ja juonikuvioita. Vuonna 2006 WWE lisäsi ECW-nimisen ohjelman viikoittaislähetyksiinsä, mutta ECW:n tuottaminen lopetettiin sen väkivaltaisuuden vuoksi vuonna 2010, koska jatkossa haluttiin olla lapsiystävällisempiä, ja sen tilalle luotiin uusi, NXT-niminen ohjelma. Saippuaoopperamaiset juonet ovat tärkeä osa WWE:n tuotantoa, koska juonet luovat konflikteja painijoiden välille. Näytellyt juoniosuudet vievät nykyisin huomattavan ajan ohjelma-ajasta siinä missä varsinainen paini oli aiemmin etusijalla. Raw ja Smackdown yhdistyivät uudestaan vuonna 2013, eli molemmissa ohjelmissa nähdään samat painijat, mutta Rawissa tapahtuu enemmän tarinaan liittyviä otteluita ja osia. Smackdownissa nähdään lähinnä vihollisten välisiä otteluita ilman isoa tarinan kehitystä.
WWE esittää joka kuukausi maksu-tv-lähetyksen, joka toimii kuukauden kliimaksina. Maksu-tv-lähetyksissä otellaan merkittävimmät ottelut ja niissä painijoiden väliset riidat kulminoituvat. Merkittävin maksu-tv-lähetyksistä on maaliskuun ja huhtikuun vaihteessa esitettävä, 31 vuoden historian omaava WrestleMania; toisia merkittäviä tapahtumia ovat elokuinen SummerSlam, marraskuinen Survivor Series sekä vuoden ensimmäinen maksu-tv-lähetys, Royal Rumble. Maksu-tv-lähetykset esitetään kaapeli-tv-verkossa, ja lähetykset maksavat noin 20–50 dollaria. Maksu-tv-lähetyksiä voi tilata katsottavaksi ns. Pay-Per-View-kertamaksulla maissa, joissa tätä tekniikkaa käytetään. Showpainin suosion myötä on alettu julkaista monia siihen liittyviä elokuvia ja konsolipelejä. Yksi merkittävimmistä WWE:n projekteista oli amerikkalaisen jalkapallon sarja XFL. XFL perustettiin vuonna 2001, ja sen mainostettiin olevan NFL:n rajumpi versio. Aluksi XFL:n katsojaluvut olivat valtavia, jopa WWE:n omia ohjelmia suurempia, mutta kiinnostus kuitenkin lopahti nopeasti; monet katsojat epäilivät XFL:n otteluiden olevan ennalta sovittuja. Ensimmäisen kauden päätyttyä televisioyhtiö NBC vetäytyi hankkeesta, ja myöhemmin McMahon hylkäsi hankkeen. Tappioita hankkeesta tuli noin 70 miljoonaa dollaria.
World Wrestling Entertainment Suomessa
Helsingissä WWE on vieraillut neljästi, Turussa kerran. Nämä vierailut eivät kuitenkaan päätyneet televisioon, koska vierailut olivat televisionauhoitusten sijaan ns. house show -tapahtumia, jotka eivät päädy televisioon.
NWA: Capitol Wrestling Federation
Roderick James ”Jess” McMahon – Vincent Kennedy McMahonin isoisä ja nyrkkeilypromoottori – oli promotoimassa hänen tunnetuinta järjestämäänsä nyrkkeilyottelua Jess Willardin ja Jack Johnsonin välillä vuonna 1915. Kymmenen vuotta myöhemmin – joulukuussa 1925 – Jess liittoutui Tex Rickardin kanssa promotoimaan nyrkkeilyotteluita New Yorkissa sijaitsevaan Madison Square Gardeniin. Tätä ennen McMahonilla oli kokemusta myös konserttien järjestämisestä.
Samaan aikaan entisellä painijalla ja silloisella promoottorilla Joseph Raymond ”Toots” Mondtilla oli idea laajentaa showpaini pienistä halleista isoille areenoille. Hän myös ajatteli nostaa showpainin tasoa pelkästä painimisesta enemmän viihdyttävämpään suuntaan. Lopulta hän ajatteli, että hänen ideansa voisi toimia New Yorkissa ja hän ottikin yhteyttä moneen promoottoriin, joista yksi oli Jess McMahon.
McMahon perusti Capitol Wrestling Federation -nimisen showpainiorganisaation yhdessä Mondtin kanssa vuonna 1952. Se liittyi vuonna 1953 National Wrestling Allianceen. Samana vuonna Vincent James McMahon – Vince K. McMahonin isä ja Jess McMahonin poika – otti Jessen paikan NWA: CWF:ssä. Yksi tämän ajan suurimmista CWF:n tähdistä oli nimeltään Antonio Rocca.
Vince McMahonin ja Toots Mondtin yhteistyö oli saumatonta, ja pian he hallitsivatkin 70 % kaikesta NWA:n bookkauksesta. Tämä yhteistyö oli showpainin nousun alku.
NWA: CWF sai ohjelmapaikan WTTG Channel 5:ltä vuonna 1956.
World Wide Wrestling Federation
Ensimmäisiä merkkejä CWF:n eroamisesta NWA:n alaisuudesta nähtiin vuonna 1963 ”The Nature Boy” Buddy Rogersin ollessa NWA World Heavyweight -mestarina. Rogers toimi Vince J. McMahonin ja Toots Mondtin bookkauksen alaisena. NWA ei pitänyt McMahonin ja Mondtin toiminnasta, koska he antoivat Rogersin painia myös Yhdysvaltojen itärannikon ulkopuolella.
Freddie Young
Frederick A. "Freddie" Young OBE (9. lokakuuta 1902 – 1. joulukuuta 1998) oli brittiläinen elokuvaaja.
WWE
World Wide Wrestling Federation
Vuonna 1971 WWWF liittyi uudelleen NWA:han. WWWF:n World Heavyweight -mestaruusvyö muuttui liittymisen myötä WWWF Heavyweight -nimiseksi vyöksi.
Freddie Young
Lontoossa syntyneen Youngin aktiivinen ura kesti yli puoli vuosisataa. Hänen tunnetuimpia kuvauksiaan ovat Arabian Lawrence (1962), Tohtori Živago (1965) ja Ryanin tytär (1970), joista kukin toi hänelle Parhaan kuvauksen Oscar-palkinnot. Jokaisen edellä mainituista ohjasi David Lean.
Young oli vuosina 1927–1963 naimisissa Marjorie Gaffneyn ja vuosina 1964–1998 Joan Morduchin kanssa. Hän kasvatti kolme lasta, ja hänestä tehtiin OBE vuonna 1970. Hän kuoli Lontoossa 96 vuoden ikäisenä.
WWE
World Wrestling Federation
WWWF lyhensi nimensä World Wrestling Federationiksi vuonna 1979. Nimenmuutoksen myötä WWF muutti maailmanmestaruusvyönsä nimen takaisin alkuperäiseen muotoonsa eli WWF World Heavyweight -mestaruudeksi.
Vincent Kennedy McMahon perusti TitanSports Inc. -nimisen yhtiön vuonna 1980 ja osti WWF:n isältään parin vuoden kuluttua. Vince J. McMahon oli saavuttanut WWF:lle jo johtavan aseman itärannikon showpainibisneksessä, minkä vuoksi Vince McMahon halusi laajentaa WWF:n toimintaa ympäri Yhdysvaltoja. Vince myös muutti WWF:n tyylisuuntausta urheilullisesta painista enemmän viihdeohjelman tyylisempään ns. Sports Entertainment -tyyliin (urheiluviihde).
Vuonna 1982 WWF erosi NWA:sta jälleen kerran.
Heti tositoimiin päästyään Vince alkoi lähettää promonauhoja TV-kanaville ympäri Yhdysvaltoja, mikä raivostutti muita promoottoreita, koska WWF ei pysynyt omalla alueellaan eli itärannikolla. Kaiken lisäksi Coliseum Video alkoi myydä WWF:n tapahtumia videoilla ympäri Yhdysvaltoja. Näin ollen Vince rikkoi kirjoittamattomia sääntöjä alettuaan myydä tuotteitaan muillakin kuin WWF:lle määrätyillä alueilla. Saamillaan rahoilla Vince pahensi asioita lisäämällä muun muassa mainostusta, TV-sopimuksia ja videoiden tuotantoa. Pian kaikki promootiot ympäri maailmaa kilpailivat vain ja ainoastaan WWF:ää vastaan.
Yläne
Yläne on entinen Suomen kunta joka on nykyään osa Pöytyää. Se on osa Varsinais-Suomen maakuntaa ja oli itsenäisenä kuntana osa Länsi-Suomen lääniä ja aiemmin Turun ja Porin lääniä. Kunnassa asui ennen kuntaliitosta 0 ihmistä, ja sen pinta-ala oli 0 km2, josta 0 km2 oli vesistöjä. Väestötiheys oli 0 asukasta/km2.
WWE
World Wrestling Federation
Useissa haastatteluissa Vince McMahonin isä, Vince J. McMahon, varoitteli poikaansa, mutta Vince ei varoituksista välittänyt. Hän jatkoikin suuruudenhulluuttaan lähettämällä WWF:n kiertueelle ympäri Yhdysvaltoja. Kiertue ei kuitenkaan kaatanut WWF:ää, vaikka sitä epäiltiin.
Yläne
Yläne yhdistyi Pöytyään 1. tammikuuta 2009 alkaen.
WWE
World Wrestling Federation
Vince ei kuitenkaan tästä laantunut, vaan aikoi järjestää showpainin oman ”Super Bowlin”, WrestleManian. Supershow’t eivät olleet kuitenkaan mitään uutta showpainibisneksessä; NWA oli järjestänyt jo ennen WrestleManiaa valtavia StarrCade-tapahtumia. Myös WWF itse oli järjestänyt suuria tapahtumia pesäpalloareenoilla aikoinaan. Vincellä oli kuitenkin tarkoituksena järjestää WrestleMania entistä isommassa mittakaavassa ja hakea näin uusia katsojia WWF:lle.
Yläne
Yläneen naapurikunnat ennen kuntaliitosta olivat Alastaro, Aura, Eura, Masku, Mynämäki, Nousiainen, Oripää, Pöytyä, Säkylä, Turku ja Vahto. Aikaisempia naapurikuntia olivat Euraan vuonna 1970 liitetty Honkilahti, Turkuun vuonna 1973 liitetty Paattinen ja Mynämäkeen vuonna 1977 liitetty Karjala. Kunnan alueen eteläisimpänä kärkenä oli alkujaan kaikkiaan kahdeksan kunnan yhteinen rajakivi Kuhankuono.
WWE
World Wrestling Federation
Ensimmäisessä WrestleManiassa esiintyivät WWF:n perusrivistön lisäksi muun muassa Mr. T ja Muhammad Ali. Myös Hulk Hogan otteli tapahtumassa.
Yläne
Yläneen eteläosassa Raasinkorvessa sijaitsee puolustusvoimien käyttämä Raasin ampuma-alue.
WWE
World Wrestling Federation
CBS piti WrestleManiasta ja solmi tämän vuoksi TV-sopimuksen WWF-piirretystä, jota kutsuttiin nimellä ”Rock N’ Wrestling Connection”. Näin ollen WWF onnistui WrestleManialla tavoitteessaan kerätä itselleen entistä enemmän huomiota ja suosiota. WWE onkin järjestänyt WrestleMania-tapahtumia vuodesta 1985 aina nykyvuoteen saakka.
Kultaiset vuodet
WrestleManian jälkeen Vince McMahonin bisnes alkoi sujua toden teolla. WWF keräsi katsojia ja pääomaa ja nosti showpainibisneksen uusiin ulottuvuuksiin. WWF:n suosiota nosti erityisesti Hulk Hogan, joka lienee kaikkien aikojen tunnetuin showpainija. Kultaisina vuosina WWF:n tyylisuuntaus perustui enemmän erilaisiin, sarjakuvamaisiin hahmoihin kuin urheilullisiin painisuorituksiin.
Yläne
Luonto
thumb|left|255px|Yläneen kirkonkylää heinäkuussa 2015. Yläne on vedenjakajaseutua. Sen luonnonympäristöä hallitsevat sen alueen pohjoisosaan ulottuva Säkylän Pyhäjärvi ja siihen etelästä laskeva Yläneenjoki. Suurin kokonaan Yläneen alueella oleva järvi on Laajoen lähdejärvi Elijärvi Pyhäjärven lounaispuolella. Yläneen lounaisosassa Laajoen latvoilla sijaitsee vuonna 1956 perustettu ja vuonna 1983 laajennettu Vaskijärven luonnonpuisto, ja Yläneen alueelle Kuhankuonon luona ulottuu myös Kurjenrahkan kansallispuisto, jonka sisälle jäävä Savojärvi on Aurajoen sivujoen Järvijoen lähdejärvi ja Aurajoen vesistön suurin järvi. Samalla seudulla osuu Yläneen alueelle myös Mynäjoen lähdejärvi Mynäjärvi.
WWE
Ongelmia ja kohuja
WWF:n suosio alkoi laskea 1990-luvun puolivälissä.
Yläne
Historia
Yläne on asutettu jo esihistoriallisella ajalla ja se liittyy tässä suhteessa Euran ja Säkylän seudun vanhaan asutukseen. Yläneen Vanhankartanon mailta, Yläneenjoen rannalta löydettiin vuonna 1954 niin kutsuttu Anivehmaan yhdyskunta. Paikalla tehdyissä kaivauksissa paljastui 83 hautaa, joista vanhin on ajoitettu viikinkiaikaan 700-luvulle ja pääosa 900–1000-luvuille.
WWE
Ongelmia ja kohuja
Vuonna 1994 painijoiden steroidien käyttö tuli yleiseen tietoisuuteen, ja WWF:n suosio romahti todellisesti. Lisäksi WWF:ssä syntyi kohu seksuaalisesta ahdistelusta. Oikeudenkäynnit maksoivat yhtiölle useita miljoonia, ja WWF oli pudonnut alemmaksi kuin koskaan. McMahon yritti säästää rahaa ja joutui alentamaan painijoiden palkkioita, mikä osaltaan johti useiden painijoiden loikkaamiseen nousevaan, kilpailevaan federaatioon, World Championship Wrestlingiin.
Yläne
Historia
1800-luvulle asti Yläne yhdessä Oripään kanssa on ollut Pöytyän kirkkopitäjään kuulunut kappeliseurakunta. Yläneen kappeli mainittiin asiakirjoissa ensimmäisen kerran vuonna 1432, mutta jo tätä ennen Yläneellä on varmasti ollut kirkko. Kirkollinen perimätieto kertoo Pyhän Henrikin liikkuneen Yläneen seudulla, ja Lietsan lähellä olevan Henrikinlähteen kerrotaan saaneen nimensä piispa Henrikin käynnistä sen luona. Yläneen sijainnista maakuntien rajalla on johtunut, että pitäjä kuului kirkollisesti Varsinais-Suomeen, mutta hallinnollisesti Ala-Satakunnan Köyliön neljännekseen ja Kokemäenkartanon lääniin.
WWE
Monday Night Wars
Eric Bischoffin johtama World Championship Wrestling oli jatkanut Jim Crockett Promotionsin perinnettä sen jälkeen, kun Ted Turner oli ostanut sen. WWF:n ollessa vaikeuksissa vuonna 1994 kahmi WCW useita WWF:stä lähteneitä painijoita, kuten Hulk Hoganin, Randy Savagen ja Lex Lugerin. Myöhemmin WCW onnistui nappaamaan talliinsa myös Scott Hallin ja Kevin Nashin, jotka tunnettiin WWF:ssä nimillä Razor Ramon ja Diesel.
Yläne
Historia
Yläneellä on sijainnut kolme suurta kartanoa, Vanhakartano, Uusikartano ja Tourula. Vanhankartanon (alkujaan Yläneenkartanon) ovat omistaneet muiden muassa Djäknin, Flemingin, Creutzin, Lybeckerin ja Jägerhornin suvut. Yläneenkartanosta erotettiin vuonna 1809 suurin osa sen lampuotialueesta, ja erotetun osan nimeksi tuli Uusikartano. Uudenkartanon ja Tourulan omisti 1800-luvulla Sahlbergin suku, jonka jäsenet saavuttivat mainetta luonnontutkijoina. Taloustirehtööri Frans Fredrik Björni yhdisti vuonna 1892 ostamansa Vanhankartanon ja ennestään omistamansa Uudenkartanon. Suomen valtio osti Uudestakartanosta vuonna 1910 asutustarkoituksiin noin 5 500 hehtaaria maata. Tästä alueesta muodostettiin 126 uutta itsenäistä tilaa, mikä oli aikansa suurimpia tämänlaatuisia vapaaehtoisia järjestelyjä koko maassa. Jatkosodan jälkeen Yläneelle asutettiin Metsäpirtin siirtoväkeä.
WWE
Monday Night Wars
Vuonna 1995 Bischoff sai ohjelmapaikan maanantai-illaksi Turnerin omalle TNT-kanavalle, ja ohjelman nimeksi tuli Monday Night Nitro. Show oli sijoitettu täsmälleen samaan aikaan WWF:n Monday Night RAW’n kanssa. WCW:n tähtivoiman ja uuden new World order -ryhmän avulla WCW voitti WWF:n katsojaluvuissa monta viikkoa peräkkäin.
Yläne
Historia
Professori Carl Reinhold Sahlberg rakennutti 1840-luvulla Pyhäjärven lounaisrannalle Huvitus-nimisen tilan, jonka puutarhassa kasvoi hänen aikanaan yli 1 200 hedelmäpuuta. Raittiuden Ystävät -järjestö osti Huvituksen 1900-luvun alussa ja perusti sinne alkoholistiparantolan. Vuonna 1943 Huvitus päätyi valtion omistukseen, mistä lähtien siellä toimi Yläneen tyttökoti.
WWE
Monday Night Wars
Vince vastasi tuleen tulella ja alkoi panostaa uusiin, nouseviin supertähtiin. Samalla WCW:hen loikanneiden supertähtien varjoon jääneet pitkäaikaiset WWF-painijat – kuten Bret Hart ja Shawn Michaels – saivat nauttia huikeasta noususta urallaan. Yleisö alkoi kiinnostua jälleen WWF:stä, koska huomattiin sen painijoiden olevan WCW:n vastaavia taitavampia. Painin tasoerosta huolimatta WWF menetti rahaa nopeasti, sillä WCW:n paremmat ja koukuttavammat juonikuviot vetivät katsojia puoleensa.
Yläne
Historia
Yläne, Oripää ja Pöytyä saivat kukin oman kunnallishallintonsa vuonna 1869. Itsenäinen seurakunta Yläneestä tuli vuonna 1879 ja Oripäästä vuonna 1903.
WWE
The Montreal Screwjob
thumb|Tuomari Earl Hebner käskee soittamaan kelloa vaikkei Bret Hart luovuta. WCW:n ja WWF:n kiista nousi uudelle asteelle vuonna 1996, kun WCW tarjosi WWF:n ykköstähdelle, Bret ”The Hitman” Hartille, kolmen vuoden mittaista yhdeksän miljoonan dollarin sopimusta. Vince McMahon vastasi tähän pitemmälä mutta vähemmän rahakkaalla sopimuksella, minkä lisäksi Bret Hart sai oikeuden osallistua luovasti käsikirjoitustiimin työhön. Hart hyväksyi Vincen sopimuksen ja jäi WWF:ään. Muutaman kuukauden kuluttua kävi kuitenkin ilmi, ettei Vince McMahon voinutkaan maksaa Hartin sopimusta. Silloin WCW tarjosi Hartille uutta sopimusta, jonka Hart tällä kertaa hyväksyi. Hart lupasi esiintyä WCW:ssä jo vuoden 1997 puolella.
Yläne
Liikenne
Yläneen tärkeimmät liikenneväylät ovat Liedon ja Euran välinen seututie 204 sekä Yläneeltä kaakossa Loimaalle ja luoteessa Euran Hinnerjoelle johtava seututie 210. Yhdystie 2043 johtaa Yläneeltä Pöytyälle ja yhdystie 2020 Mynämäelle.
Tapahtumia ja nähtävyyksiä
Yläneellä toimii keväällä 2002 valmistunut Yläneen Luontokapinetti, jossa on esillä ympärivuotinen luontonäyttely. Luontokapinetin yhteydessä on myös geologisilla opetustauluilla varustettu kävelyreitti ja näkötorni.
WWE
The Montreal Screwjob
Juonikuvion mukaan Bret Hart ja Shawn Michaels olivat olleet riidoissa jo pitemmän aikaa, ja riidan huipennus oli tarkoitus nähdä vuoden 1997 Survivor Seriesissä, joka käytiin Montrealissa, Kanadassa – Bret Hartin kotimaassa. Bret ajatteli käyttää hyväkseen sopimustaan ja ilmoitti olevansa haluton menettämään mestaruuttaan kotimaassaan. Sen sijaan Hart olisi hävinnyt tai luovuttanut mestaruuden pois heti seuraavan päivän RAW’ssa. Vince McMahon päätti kuitenkin turvautua salajuoneen.
Ottelun loppupuolella Shawn Michaels lukitsi Bret Hartin hänen omaan lopetusliikkeeseensä, Sharpshooteriin. Alkuperäisen suunnitelman mukaan Bret Hartin oli tarkoitus kääntää liike omakseen, mutta sen sijaan tuomari Earl Hebner huitoikin käsiään ottelun loppumisen merkiksi. Kehän laidalla ottelua seuraamassa ollut Vince McMahon käski kehäkellon soittajan soittaa kelloa, vaikkei Hart ollut missään vaiheessa luovuttanut. Michaels pakeni paikalta tuomari Hebnerin saattelemana vyö kädessään karkuun, McMahonia Hart ehti sylkäistä naamalle ennen poistumistaan paikalta. Salajuonesta suivaantuneena Hart rikkoi 20 000 dollarin edestä arvokkaita kehävarusteita. Show’n loputtua Hart tavoitti vielä Vince McMahonin kulissien takana ja löi tätä huhupuheiden mukaan suoraan naamaan. Seuraavana päivänä Hart siirtyi WCW:n leipiin.
Yläne
Tapahtumia ja nähtävyyksiä
Rakennettuina kulttuuriympäristöinä valtakunnallisesti merkittäviksi Yläneellä on Museoviraston vuonna 2009 julkistamassa inventoinnissa arvioitu Yläneen kirkonmäki ja pappila sekä Yläneen Vanhakartano viljelymaisemineen.
WWE
The Montreal Screwjob
Tämä tapahtuma tunnetaan maailmanlaajuisesti nimellä ”Montreal Screwjob”. Se oli käännekohta WCW:n ja WWF:n kiistassa. Tapahtuman myötä Vince McMahon sai itselleen ”ilkeän Mr. McMahonin” leiman. Sittemmin hän alkoi esiintyä juonikuvioissa pahana diktaattorina, joka taistelee kaikin keinon hyviä vastaan.
Attitude-aikajakso
thumb|Austin vs McMahon oli yksi ikimuistoisimmista WWF-feudeista. Muutaman kuukauden kuluttua Montreal Screwjobista McMahon ja WWF:n pääkirjoittaja, Vince Russo, toivat WWF:ään enemmän ”attitudea” (asennetta) kulttifederaatio Extreme Championship Wrestlingin tapaan. Muutoksen myötä WWF sai uuden logon, ja yhtiön uudeksi päätähdeksi nousi Stone Cold Steve Austin.
Yläne
Tapahtumia ja nähtävyyksiä
Yläneellä vietetään juhannuksen jälkeisellä viikolla Yläne-viikkoa (tunnetaan myös nimellä Yläneen säpinät), jolloin järjestetään erilaisia yleisötapahtumia. Suomalaista tanssilavaperinnettä Yläneellä edustaa Valasrannan tanssilava. Valasrannan Tanssileiri kokoaa kymmenen päivän aikana tuhansia kurssilaisia keskellä kesää.
WWE
Attitude-aikajakso
Austin toimi pahiksena King of the Ring 1996 -tapahtumassa, mutta sai sen voitettuaan vahvan fanituen taakseen. Teksasilainen juntti -hahmollaan varustautunut Austin käännettiin fanien suosiosta ”hyväksi hahmoksi” vuoden 1997 WrestleManiassa. Austinin uuden sankarihahmon sinetöi ajautuminen riitaan ilkeän Vince McMahonin kanssa. McMahonin ja Austinin riidasta muodostuikin yksi kaikkien aikojen ikimuistoisimmista WWF-feudeista.
Yläne
Tapahtumia ja nähtävyyksiä
Kallionokka oli ennen Valasrantaa tunnettu kesäjuhlien viettopaikka.
WWE
Attitude-aikajakso
Attitude-aikajakson tärkeimpinä kohtina pidetään vuoden 1998 WrestleManiaa. Ammattinyrkkeilijä Mike Tyson toimi tuomarina Steve Austinin ja Shawn Michaelsin välisessä WWF Championship -ottelussa, joka toimi kyseisen WrestleManian pääotteluna. Ottelussa Tysonin piti olla WWF:n mestarina olleen Shawn Michaelsin puolella, mutta Tyson kuitenkin laski nopeasti kolmeen Austinin selätettyä yleisön vihaaman Michaelsin. Täten Austin voitti ensimmäisen WWF:n mestaruutensa. Ottelun jälkeen Michaels ja Tyson väittelivät siitä, mitä Tyson oli tehnyt. Pian Tyson löi Michaelsin kanveesiin ja juhli Austinin kanssa tämän mestaruusvoittoa. Hienon tapahtuman jälkeen WWF oli silti häviöllä katsojaluvuissa. Kuukauden kuluttua Monday Night RAW oli kuitenkin jo ohittanut WCW:n Monday Nitron katsojaluvuissa. Attitude-aikakaudella WWF tarjosi aikaisempaa mielenkiintoisempaa viihdettä lisäämällä ohjelmiin paljon rankkoja erikoisottelumuotoja, joista tunnetuimmiksi nousivat TLC- (Tables, Ladders and Chairs) ja Hell in a Cell -ottelut. Attitude-aikakaudella erikoisotteluita nähtiin huomattavasti useammin kuin esimerkiksi nykypäivänä.
Vuoden 1998 lopussa The Rockista muodostui uusi katsojien suosikki. The Rockista tulikin yksi vapaapainihistorian suosituimmista supertähdistä. Myös esimerkiksi Mick Foley ja Triple H nousivat näihin aikoihin yleisön suosioon. Triple H:n tapauksessa suosioonnousua helpotti se, että hänen uudelleenmuodostamansa D-Generation X -ryhmä oli katsojien mielestä mielenkiintoisempi ryhmä kuin WCW:n new World order. Näin ollen WWF voitti WCW:n katsojalukukiistassa ja jäi pysyvästi showpainin johtavaksi promootioksi.
Yläne
Tapahtumia ja nähtävyyksiä
Yläneen kotiseutumuseo on ulkoilmamuseo, jossa on useita rakennuksia. Museota moni pitää yhtenä Varsinais-Suomen parhaista museoista. Museolla on kesäkaudella useita eri tapahtumia mm. käsityöläisten näyttely Helyt ja heinäseipäät, Reissuveikon sottiisi, ja Hiljan soitto. Museon yhteydessä toimii perinnepuutarha.
WWE
Attitude-aikajakso
WWF:n tyylinmuutos synnytti kuitenkin kehujen lisäksi myös paljon kritiikkiä. Monet perheet kielsivät pienimpiä lapsiaan katselemasta WWF:ää rajun materiaalin vuoksi. Parents Television Council -yhdistys teki boikotointikampanjan WWF:ää vastaan, mutta se ei onnistunut niin hyvin kuin järjestö oli toivonut. WWF kuitenkin sai uudella tyylillään enemmän katsojia kuin mitä se WCW:lle menetti.
Yläne
Kyliä
Heinijoki, Kajava, Keihäskoski, Kirkonkylä, Kurala, Kärrilä, Latvo, Lietsa, Mettäinen, Mykkälä, Mäenpää, Nokkala, Osa, Pramila, Tourula, Uusikartano, Vainionperä, Vimpa, Yläne, Ylänehaveri.
WWE
Owen Hartin kuolema
thumb|[[Jim Ross kertoo katsojille suorassa lähetyksessä Owen Hartin menehtyneen.]] Bret Hartin veljen, Owen Hartin, oli tarkoitus otella ”The Blue Blazer” -hahmossaan Over the Edge 1999 -maksu-tv-lähetyksessä Kansasissa Missourin osavaltiossa WWF Intercontinental -mestaruudesta The Godfatherin kanssa 23. toukokuuta vuonna 1999. Käsikirjoituksen mukaan Owenin oli tarkoitus voittaa kyseinen ottelu.
Yläne
Kyliä
Huvitus, Korkeakoski, Kirkonkylä, Kolinummi, Rannanmäki, Otsola, Ristinummi.
WWE
Owen Hartin kuolema
Owenin sisääntulon tapahtui vaijerilla. Suunnitelman mukaan Hartin oli tarkoitus liukua Kemper Arenan kattorakenteista aina kehään asti, mutta jokin meni pieleen kesken matkan. Owenin vaijerit pettivät, jolloin hän syöksyi 24 metrin korkeudesta rintalasta edellä kehätolppaan ja kuoli muutaman minuutin sisällä aortan repeämiseen.
Yläne
Ruokakulttuuri
Yläneen pitäjäruoiksi nimettiin 1980-luvulla ohrankryyni-klimppivellinki, ruisleipä ja pullataikinasta tehdyt Yläneen rinkilät.
WWE
Owen Hartin kuolema
Seuraavana päivänä koko kaksituntinen RAW-jakso oli omistettu Owen Hartin muistolle. Show’n aikana sekä hyvät että pahat hahmot muistelivat keskenään Owenia, ja kaikki riidat oli jätetty jakson ajaksi taka-alalle.
Uutta liiketoimintaa
thumb|Vince McMahon ja Linda McMahon pörssin avajaistilaisuudessa. Vuonna 1999 WWF sai ohjelmapaikan UPN TV -kanavalle ja aloitti uuden, SmackDown! -nimisen tv-ohjelman pyörittämisen RAW’n ohella. Siitä tuli nopeasti yksi UPN:n torstai-iltojen katsotuimmista ohjelmista. Vasta vuonna 2005 SmackDown siirtyi torstai-illoista perjantai-illoille.
Samana vuonna WWF:n koko historian aikainen emoyhtiö, TitanSports Inc., muutti nimekseen World Wrestling Federation Entertainment Inc. ja kirjautui pörssiin. Tarjolla oli 10 miljoonaa osaketta, joista jokainen maksoi 17 dollaria. WWF perusti myös klubin Times Squarelle New Yorkiin sekä alkoi tuottaa elokuvia ja kirjoja.
Samoihin aikoihin WWF:n johtohahmo, Steve Austin, kärsi niskaongelmista eikä voinut täten painia. Hätä ei kuitenkaan ollut tämännäköinen, sillä WWF oli saanut hyvää huomio muualla maailmassa, mistä iso kiitos kuuluu The Rockin sähköiselle luonteelle ja elokuva-alalle. WWF myös alkoi jälleen nostaa uusi tähtiä esille. Myös WCW-tähtiä loikkasi WWF:ään, joista mainittakoon muun muassa Eddie Guerrero, Chris Benoit, Chris Jericho ja Big Show.
Vuonna 2000 WWF aikoi perustaa NFL:n tyylisen amerikkalaisen jalkapallon liiga XFL:n. Ohjelma sai ohjelmapaikan NBC:ltä ja onnistui keräämään yllättävän korkeat katsojaluvut. Ohjelma kuitenkin vedettiin pois yleisön kyllästyttyä siihen. Tv-kansa alkoi myös epäillä pelien olleen sovittuja showpainin tapaan.
WWF palkkasi monia ECW:n tähtiä vuonna 2001. Esimerkiksi ECW:n omistaja Paul Heyman palkattiin RAW’n toiseksi kommentaattori ja lopulta myös eräästä ECW:n johtopainijasta, Tazzistä, tuli SmackDown! -ohjelman kommentaattori. ECW ajautui lopulta konkurssiin vuoden 2001 huhtikuussa.
Samana vuonna WWF alkoi havitella WCW:n ostoa. Neuvottelujen tulokseksi WWF sai lopulta ostettua WCW:n Time Warnerilta seitsemällä miljoonalla dollarilla. Viimeisen Monday Night Nitron aikana Vince McMahon kertoi RAW’ssa ostohuhujen pitävän paikkaansa. Yhtäkkiä ruudulle ilmestyi kuitenkin Shane McMahon, Vince McMahonin ja Linda McMahonin poika. Hän kertoi olleensa se, joka ”oikeasti” osti WCW:n. (Todellisuudessa WWF osti WCW:n, mutta ruudussa sen teki Shane McMahon.) Tästä saatiin käyntiin yksi showpainihistorian kiistellyimmistä juonikuvioista nimeltään ”invaasio”.
Invaasio
thumb|Vince McMahon juhlimassa voittoaan Survivor Series 2001:ssä. Shane McMahonin toi WCW:n tähdet mukanaan WWF:ään ”ostettuaan” World Championship Wrestlingin. WCW:n ja WWF:n tähdet alkoivat kiistellä siitä, kummat ovat parempia. Invaasiojuonikuvio kuitenkin oli monien mielestä epäonnistunut, koska mukana ei ollut WCW:n merkittävimpiä tähtiä kuten Hulk Hogania. Syy siihen oli se, että heillä oli vielä sopimus Time Warnerin kanssa.
Juonikuvion mukaan WCW liittoutui myöhemmin keväällä Extreme Championship Wrestlingin kanssa. Yhdessä he muodostivat Allianssi-nimisen ryhmän. ECW:n ”omistajaksi” nousi Stephanie McMahon. Invaasiokiistan päätös nähtiin monien kuukausien jälkeen vuoden 2001 Survivor Series -maksu-tv-lähetyksessä, jota tähditti ”voittaja jää eloon” -teemainen eliminaatio-ottelu. WWF:n edustama joukkue voitti ottelun, jossa heitä edustivat The Rock, Chris Jericho, The Undertaker, Kane ja Big Show. Allianssia edustivat Steve Austin, Kurt Angle, Booker T, Rob Van Dam ja Shane McMahon.
World Wrestling Entertainment
Maailman Luonnonsäätiö nosti syytteen WWE:n entisen nimen lyhennettä, WWF:ää, vastaan vuonna 2000. (Maailman Luonnonsäätiön nimi ennen englanniksi oli World Wildlife Fund, lyhennettynä WWF.) Oikeudenkäynnit loppuivat kahden vuoden kuluttua syytteen nostamisesta. Kiista päättyi Maailman Luonnonsäätiön hyväksi, minkä vuoksi WWF joutui vaihtamaan nimensä World Wrestling Entertainmentiksi. WWE:n oli myös poistettava kaikki WWF-lyhenteellä varustetut tuotteensa myynnistä.
Ohjelmajako
WWE ilmoitti vuonna 2002 jakavansa painijat kahteen eri show’hun, RAW’hon ja SmackDowniin. Ainoastaan WWE Women’s Championship- ja WWE Undisputed -mestari sai otella molemmissa ohjelmissa. Myöhemmin molempiin ohjelmiin tulivat omat mestaruusvyönsä. WWE perusti RAW’n ja Smackdownin rinnalle vuonna 2006 kolmannen show’n, ECW:n. Vuoden 2006 ECW:tä ei pidä sekoittaa Paul Heymanin johtamaan ECW:hen, jonka oikeudet WWE osti vuonna 2001 ECW:n ajauduttua konkurssiin. WWE:n ECW:n tuotanto lopetettiin alkuvuodesta 2010 ja sen ohjelmapaikan tiistai-iltaisin otti WWE:n uusi konsepti WWE NXT, jossa kahdeksan tulokkaan joukosta seulotaan WWE:n seuraava tähti. Myöhemmin NXT:stä tehtiin kolmas ohjelma jolla on omat mestarit. NXT:stä nostetaan myös painijoita päärosteriin.
Roster jako oli monta vuotta jäädytettynä kunnes vuonna 2016 RAW & Smackdown Live! saivat taas omat rosterit. RAWin johtohenkilöinä toimivat Kurt Angle & Stephanie McMahon. SmackDown Liven johtohenkilöt olivat Paige & Shane McMahon.
WWE vs. TNA
Total Nonstop Action julisti vuoden 2009 marraskuussa solmineensa sopimuksen Hulk Hoganin kanssa. Hogan asetettiin juonikuvion mukaan TNA:n johtoon yhdessä Eric Bischoffin kanssa. Saman vuoden joulukuun 5. päivän UFC-ohjelmassa Hogan ilmoitti TNA:n aloittavan Monday Night Wars -kiistan uudelleen WWE:tä vastaan. Varsinainen kiista alkoi vuoden 2010 tammikuun 4. päivänä, jolloin TNA:n Impact-ohjelma siirtyi ensimmäistä kertaa torstai-illoista maanantai-iltoihin. Kiista kuitenkin päättyi jo saman vuoden toukokuussa, kun TNA ilmoitti palaavansa takaisin torstai-iltoihin. Syy siirtoon oli se, ettei TNA pärjännyt Impact-ohjelmallaan WWE:n RAW’n katsojaluvuille.
Kuuluisia hahmoja
Hahmot esitellään ohjelmissa pääsääntöisesti vain taiteilijanimillään; esittäjien oikeita nimiä ei joitakin poikkeuksia lukuun ottamatta käytetä. Osa painijoista saattaa kuitenkin käyttää oikeaa nimeään myös hahmonsa nimenä. Tämän hetken kuuluisimmista WWE-tähdistä mainittakoon Seth Rollins, Brock Lesnar, John Cena, The Rock, Triple H, Randy Orton, Roman Reigns, Bray Wyatt, Rey Mysterio ja Bill Goldberg. Kaikkien aikojen kuuluisin naisshowpainija on WWE:n seitsenkertainen naisten mestari Trish Stratus. Muista kuuluisia naisshowpainijoita ovat muun muassa Lita, Torrie Wilson, Melina, A. J. Lee, Beth Phoenix, Nattie Neidhart, Becky Lynch, Charlotte Flair ja Ronda Rousey.
Tornimäen kaksoistorni
Tornimäen kaksoistorni on kahdesta tornitalosta ja 5-kerroksisesta rakennuksesta koostuva rakennuskokonaisuus Viron pääkaupungissa Tallinnassa. Tornitaloista matalampi kohoaa 113 metrin korkeuteen, ja siinä on 31 kerrosta. Se valmistui vuonna 2006, ja se on asuinkäytössä. Tornitaloista korkeampi puolestaan on 117 metrin korkuinen ja 28-kerroksinen, ja se valmistui vuonna 2007. Se on hotellikäytössä ja siinä toimii Swissôtel Tallinn. Se on myös Viron korkein tornitalo. Rakennuskokonaisuuden suunnittelusta on vastannut arkkitehtitoimisto Nord Projekt AS.
Perttijärvi (Mustakoski)
Perttijärvi on Mustakosken maalaiskuntaan kuuluva kylä Segežan piirissä Karjalan tasavallassa Venäjällä. Kylässä oli 312 asukasta vuonna 1996. Tärkeä elinkeino on metsäteollisuus.